cyanic-selkie/wikianc huggingface dataset:
Anders Johan von Höpken
Anders Johan von Höpken (født 31. mars 1712 i Stockholm, død 9. mai 1789 samme sted), var en svensk greve, serafimerridder og statsmann. Han var riksråd fra 1746 til 1761, kanslipresident 1752–1761 og 1773–1780.
Finnsborgstriden
Tolkninger og problemstillinger
Forskeren J.R.R. Tolkien har argumentert at «Finnsburuh» er mest sannsynlig en feil av enten Hickes eller hans trykker ettersom en slik konstruksjon ikke finnes noe sted. Isteden menter Tolkien at ordet heller burde ha vært Finnesburh. Det er ikke klart om dette var hallens egentlige navn eller kun poetens beskrivelse av det. Hvor den lå, i Frisland eller ikke, er heller ikke klart.
Anders Johan von Höpken
von Höpken var en kulturpersonlighet og en av grunnleggerne av Kungliga Vetenskapsakademien. Da Svenska Akademien ble stiftet av Gustav III i 1786 var von Höpken en av de tretten som ble valgt av kongen selv. Han fikk sete på stol nummer 1. Han var også medlem av Kungliga Vitterhets Historie och Antikvitets Akademien og Kungliga Musikaliska Akademien.
Finnsborgstriden
Tolkninger og problemstillinger
I motsetning til andre bevarte angelsaksiske dikt har dette fragmentet ingen kristne referanser, og brenningen av Hnæf er åpenbart hedensk. Det er et kort dikt om et slag, men de to fragmentene av Waldere, et annet angelsaksisk dikt om et slag, er utilslørt kristen i sitt vesen på omtrent samme tekstmengde.
Fragmentet er på knapt 50 linjer og nevner ikke Finns navn, eller navnet på noen av de stridende partene. Lykkeligvis finnes det et avsnitt i det episke diktet Beowulf hvor Hrothgars skald synger et dikt i dønningene etter et slag kalt Freswæl, «den frisiske slaktingen», som åpenbart refererer til den samme fortellingen. Episoden i Beowulf er på rundt 90 linjer. Episoden er bare antydende, selv for Beowulf, og er opplagt ment for et publikum som allerede kjente til fortellingen.
Finnsborg-avsnittet, linjene 1068-1159 i Beowulf, beskriver sorgen til Hildeburh, Hnæfs søster. Hnæfs gravbål hvor også Finns døde sønn blir brent, og pakten mellom Finn og en Hengest som er en leder blant Hnæfs overlevende krigere og som også blir nevnt i Finnsborgstriden. Forholdene her er noe uklare, men Hnæfs menn skal bli værende i Finnsborg, i det minste for vinteren, og friserne skal ikke håne dem for den følgende nedslaktingen av deres høvding. Mot slutten, imidlertid, er Hengest blitt overbevist om at hevn er viktigere. Finn er drept og Hildeburh blir «båret av sted til hennes folk».
Mer enn dette kan bare bli gjettet, men konklusjonene er diskutable. Det mest gåtefulle spørsmålet er referansen til «ēotenas» som kan enten bli lest som «kjemper» eller som en tredje stamme, jyder, en folkevandringsstamme fra Jylland. Noen litteraturforskere leser dette som en kjenning for «fiender», om ikke, hva de gjør, og hvilken side de var på er uklart. Var Finn involvert i angrepet? Paralleller kan bli trukket som viser at hevnen kan bli tatt på ham selv om han ikke var ansvarlig for et angrep av hans menn. Kjempet Finns sønn for sin far eller for sin onkel? Var denne Hengest den samme som en historisk konge i Kent som også het Hengest?
Det som er sikkert er at navnene Hnæf, Hengest og Finnsborg knytter denne teksten til det nevnte avsnittet i Beowulf. Det nevnes hos Henrik Rytter, og undersøkt av J.R.R. Tolkien. Fragmentet skildrer en svært dramatisk strid, kampen mellom en flokk som er i en hall, og de som går til angrep på den. Navnene i fragmentet finnes også andre steder, blant annet i kvadet Widsith, noe som gir en pekepinn om betydning, tilknytning og politisk bakgrunn.
Professor Tolkien nevner flere mulige feilskrivninger i teksten som ble gjort av Hickes. Dette gjelder eksempelvis far til Garulf som han mener heter Gudulf, ikke Gudlaf. Det knytter Garulf til Jylland, og Tolkien fører bevis for at striden handler om jyder og daner i frisisk tjeneste. Finn, som har gitt navnet til borgen, er konge av Frisland. Tolkien mente at det jyske hærfolk på begge sider i striden, utenfor og innenfor hallen. Slik ble striden en feide mellom jyske krigere, for eller imot den danske høvdingen Hnæf. I dette bildet er Garulf arvingen til det jyske kongedømmet, mens Hnæf er sett på som en inntrenger, som kalles «dene-konge», det vil si dansk. Hildeburh, Hnæfs søster er gift med Finn, og Beowulf blir det nevnt at Finns sønn også døde i dette angrepet.
Tolkiens undersøkelser merker seg at fragmentet tar for seg maktkampen om herredømmet rundt Nordsjøen, mellom frisere, daner og jyder. Han daterer hendelsen historisk til omtrent år 450, og knytter fragmentet til den angelsaksiske utvandringen til England. Hengest skal da være, i henhold til Tolkien, være identisk med den senere kongen av Kent.
Raphetis
Raphetis er en slekt av løpebiller.
Levevis
Artene lever i skog rundt fjelltopper. De har blitt funnet på trestammer om natten, men holder seg trolig mest på skogbunnen.
Utbredelse
Slekten lever i Australia (Queensland).
Euplynes
Euplynes er en slekt av biller i underfamilien Platyninae i familien løpebiller.
Utseende
Nokså små, avlange, blanke løpebiller, gjerne med rødlig forkropp og metallglinsende dekkvinger.
Utbredelse
Slekten er utbredt i Afrika (inkludert Madagaskar), Asia og Australia.
Sven Nilsson
Sven Nilsson (født 15. juni 1909, død 1983) var en svensk fotballspiller og fotballtrener. Nilsson er først og fremst kjent som trener, og var første trener som ledet Malmö FF til svensk mesterskap, våren 1944.
Karriere som spiller
Nilsson spilte 302 kamper, hvorav 172 seriekamper, for Malmö FF, og var en av spillerne på laget som ble diskvalifisert i 1934 da Malmö FF ble tatt for brudd på amatørbestemmelsene. Nilsson har en landslagskamp for Sverige, en VM-kvalifieringskamp i Hamburg i 1937. Da andre verdenskrig startet, ble Nilsson kalt inn til beredskapstroppen, hvor han tjenestegjorde i Abisko, og fotballkarrieren hans var brått over.
Karriere som trener
Nilsson var hovedtrener for Malmö FF i tre separate perioder. Han ledet klubben da de tok sitt første svenske seriegull i 1944. Nilsson var også trener for klubben fra 1945 til 1947, samt i 1950. Han var den eneste treneren som ledet Malmö FF til seriegull i klubben fram til Tom Prahl i 2004.
Privat
Sven Nilsson var far til en annen Malmö FF-spiller, Bertil Nilsson.
One Night at McCool’s
One Night at McCool's er en amerikansk svart komedie, regissert av Harald Zwart og her finner vi skuespillere som Liv Tyler, Matt Dillon, Michael Douglas, John Goodman, Paul Reiser, Reba McEntire og Andrew Dice Clay.
Handlingsreferat
Størstedelen av filmen består av Randy, Carl og Dehling som snakker om deres erfaringer med Jewel, og hver person anser deres egen historie for å være den virkelige versjonen av hendelsene. Forskjellige scener blir ofte vist flere ganger, med forskjellige beretninger som klart motsier hverandre. Randy tror han er et uskyldig offer i hele historien. Men Dehling mener at Randy er en ekkel, voldelig kjeltring. Carl er overbevist om at aller kvinner blir forelsket i ham, og han er en gave til alle kvinner han møter.
Randy, en bartender setter seg ved siden av Mr. Burmeister i en bingo-hall og forteller historien om hvordan han kom dit han er nå. En kveld arbeider Randy på McCool's, og redder tilsynelatende en kvinne ved navn Jewel fra kjæresten hennes. Carl, Randys slektning som også befant på McCool's den kvelden, forteller sin terapeut at han sov i bilen sin. Men han la merke til at Jewel satte i gang en hendelse etterpå, for å få Randy til å ta henne med seg hjem til ham. Etter at han tar henne med til hjemmet sitt og de sover sammen, avslører Jewel for Randy at hun er en svindler - og kjæresten hennes ankommer kort tid senere for å rane huset hans.
Dessverre eier ikke Randy mange eiendeler, så paret bestemmer seg for å tvinge Randy til å åpne et pengeskap på McCool's for å få tak i mer penger. I løpet av ranet blir Jewels kjæreste skutt i hodet av Jewel. Randy tar på seg skylden for dette, for å redde henne - og påstår selvforsvar. Etterforsker Dehling (som også forteller om sine opplevelser rundt Jewel) undersøker denne situasjonen, men han tror ikke at Randy forteller hele sannheten.
Jewel flytter snart inn sammen med Randy, hjemme hos ham. Hun begynner å kjøpe nye møbler, og pusser opp hjemmet deres. Men Randy mister jobben hos McCool's. Samtidig begynner Dehling å bli forelsket i Jewel, og overhører halvparten av en krangel som Randy og Jewel har. Dette får ham til å se på Randy som en voldelig, alt for macho partner til Jewel.
Andrej Vysjinskij
Andrej Januarjevitsj Vysjinskij (russisk: Андре́й Януа́рьевич Выши́нский; født i Odessa, død 22. november 1954 i New York) var en sovjetisk jurist, diplomat og politiker. Vysjinskij er mest kjent for sin rolle som anklager under de såkalte Moskvaprosessene i 1936–1938 hvor en rekke kommunistledere ble dømt til døden.
Bakgrunn
Vysjinskij kom fra en katolsk polsk familie. Faren var embedsmann i tsartiden. Familien flyttet senere til Baku. Foruten polsk og russisk kunne gutten tilegne seg både engelsk og fransk.
Han ble mensjevik i 1903 og tok sin eksamen i rettsvitenskap i 1913.
Den russiske revolusjon, mellomkrigsårene
Under den russiske revolusjon var han motstander av bolsjevikene og undertegnet en arrestordre på Vladimir Lenin, som aldri ble iverksatt. Under den russiske borgerkrig ble han arrestert for kontrarevolusjonær aktivitet, men ble løslatt av uklare grunner.
I 1920 ble Vysjinskij bolsjevik og utmerket seg raskt som en av Sovjetunionens fremste jurister i skarp konkurranse med Jevgenij Pasjukanis. Han ble i 1921 professor ved Moskvas universitet og var 1925-28 rektor der.
I 1935 ble han utnevnt til Sovjetunionens sjefanklager og ledet de såkalte Moskvaprosessene i den senere del av 1930-årene. I den første rettssaken satte han tonen ved sin giftige språkbruk mot de anklagede:
Sentral politiker
Vysjinskij var utenrikskommissar 1940-46 og spilte en betydelig rolle da Latvia ble innlemmet i 1940 og for innsettelsen av en kommunistisk regjering i Romania i 1945. Som sovjetisk viseutenriksminister 1946-49 og fra 1953 Sovjetunionens permanente delegat i FNs sikkerhetsråd samt som utenriksminister 1949-53 var han Stalins utenrikspolitiske talerør og spilte som sådan en hovedrolle i den aggressive utenrikspolitikk som ledet til den kalde krigen.
Madison County (Texas)
Madison County er et fylke i den amerikanske delstaten Texas. Det ligger i de østlige delene av staten. Det grenser mot Leon County i nord, Houston County i nordøst, Walker County i sørøst, Grimes County i sør og mot Brazos County i sørvest.
Madison Countys totale areal er 1,224 km² hvorav 7 km² er vann. I 2000 hadde fylket 12,940 innbyggere og administrasjonssenteret ligger i byen Madisonville. Fylket har fått sitt navn etter James Madison, USAs fjerde president.
Fylket regnes ofte til regionen Central Texas, da til denne regionens ytre belte av counties.
Wood County (Texas)
Wood County er et fylke i den amerikanske delstaten Texas. Det ligger i de østlige delene av staten. Det grenser mot Hopkins County i nord, Franklin County og Camp County i nordøst, Upshur County i øst, Smith County i sør, Van Zandt County i sørvest og mot Rains County i vest.
Wood Countys totale areal er 1 802 km² hvorav 118 km² er vann. I 2000 hadde fylket 36 752 innbyggere og administrasjonssenteret ligger i byen Quitman.
Oudh
Awadh, eller Oudh (hindi: अवध, urdu: اودھ), var en historisk provins i den nåværende indiske delstaten Uttar Pradesh.
Guptariket erobret Awadh på 300-tallet e.Kr., og på 1000-tallet ble Awadh en del av rajputstaten Kannauj og deretter i 1194 erobret av Muhammad av Ghor hvorpå området ble et av islams sterke fester i India. På 1300-tallet ble Awadh erobret av sultanen i Delhi, for å på 1500-tallet bli en provins i stormogulens rike.
Fra 1720-tallet ble Oudhs muslimske herskere etterhvert stadig mer uavhengige fra Delhi, for å i 1772 erklære full selvstendighet som en egen fyrstestat, med hovedstad i Lucknow. Riket ble annektert av Det britiske ostindiske kompani i 1856, noe som bidro til utbruddet av Sepoyopprøret, som utbrøt i Oudh. I 1877 ble Oudh forent med provinsen Agra til én provins, fra 1920 under navnet United province of Agra and Oudh, og ble i 1950 en del av delstaten Uttar Pradesh, der Lucknow er forblitt hovedstaden.
Heiner Mora
Heiner Mora (født 20. juni 1984 i Guácimo i Limón) er en costaricansk fotballspiller. Han begynte karrieren i Santos de Guápiles, og spilte for flere andre costaricanske klubber før han gikk til norske Hønefoss BK i forkant av 2012-sesongen. Etter 2013-sesongen gikk han til den costarianske klubben Belén Siglo XXI, før han gikk til Saprissa i 2014. Han har også spilt en rekke kamper for.
Ungarn under Paralympiske vinterleker 2018
Ungarn deltok under Paralympiske vinterleker 2018 fra 9. til og med 18. mars i Pyeongchang i Sør-Korea.
Stensveen Ressurssenter
Stiftelsen Stensveen - trygg i eget uttrykk på Kapp på Toten er et lavterskeltilbud og fristed for mennesker som opplever kjønnsinkongruens og andre som trenger hjelp til å finne ut mer om sin kjønnsidentitet eller sitt kjønnsuttrykk. Stiftelsen tilbyr en rekke tjenester rettet mot denne gruppen. Stiftelsens ansatte er ekteparet Marion Arntzen og Harald Sundby.
Senteret står sentralt i dokumentarserien Jentene på Toten som ble sendt første gang på NRK2 våren 2010.
Utmerkelser
Marion Arntzen og Harald Sundby mottok i 2010 YS' likestillingspris for sitt arbeid med følgende begrunnelse:
YS' likestillingspris skal stimulere til økt innsats i arbeidet for å fremme likestilling og like muligheter for alle, uansett kjønn, alder eller minoritetstilknytning.
I arbeidslivet er det slik at det er enklest å tilhøre flertallet. Tilhører man en sårbar minoritet, vil risikoen for å falle utenfor være stor. Å utfordre vår tradisjonelle båstenkning kan derfor bidra til et romsligere arbeidsliv for alle, og ikke bare for de som er spesielt sårbare.
Marion Arntzen og Harald Sundby har lenge drevet Stensveen ressurssenter på Kapp på Toten. Det begynte med Marion Arntzens virksomhet med tilpasning av brystproteser for kreftopererte kvinner, men siden 1997 har dette også inkludert tjenester spesielt tilpasset transpersoner. De tilbyr både praktiske tjenester og et trygt fellesskap til personer som føler seg som kvinne i en mannskropp. Ekteparet tar på alvor det faktum at noen mennesker opplever at kroppen ikke harmonerer med den indre identitet, og de har nært kjennskap til hvilken belastning dette kan være for den enkelte. Senteret tilbyr derfor også samtaleterapi for transpersonene og deres familier. De bistår også klientene sine i forhold til arbeidsliv, helsevesen og offentlige myndigheter.
Marion Arntzen og Harald Sundby bidrar med livsviktig hjelp til en liten, men svært sårbar gruppe. De bidrar også til å utfordre våre fordommer mot det vi har problemer med å forstå, men som uansett er en realitet. På denne måten gjør de en viktig innsats i arbeidet for et mer inkluderende samfunn – og et mer inkluderende arbeidsliv.
Stiftelsen Stensveen - trygg i eget uttrykk har knyttet kontakt med de sentrale brukerorganisasjonene, blant annet Forbundet for transpersoner i Norge og Harry Benjamin ressurssenter.
Matthías Jochumsson
Matthías Jochumsson (født 11. november 1835 i Skógar, Thorskafjördur, død 18. desember 1920 i Akureyri) var islandsk journalist, poet, dramatiker og oversetter. Han er mest kjent for sin lyriske poesi og for å ha skrevet teksten til Islands nasjonalsang, Lofsöngur, i 1874.
Bakgrunn
Matthías ble født som sønn av en fattig bonde i en stor familie. Han gikk ikke på skole før sent og da med støtte fra folk som var imponert over hans evner. I Reykjavík studerte han teologi i en alder av 30 år før han reiste til kontinentet.
Karriere
Etter å ha vært ordinert som prest i sentrum av Reykjavík trakk seg fra posisjonen i 1873 grunnet mentalt stress etter å ha mistet sin andre kone. Han gikk inn i en periode plaget av religiøs kamp mens han samtidig var redaktør for Islands eldste ukeavis. Han ble igjen prest og holdt to stillinger inntil 1900 da han som den første islending fikk dikterlønn fra Alltinget, noe han beholdt i de neste tyve årene.
Han fikk et godt ry for sine oversettelser av William Shakespeare, Byron og Henrik Ibsen. Selv om han ble en grunnlegger av det moderne islandske drama med poetiske skuespill som Útilegumennirnir (De fredløse) i 1864 er det som poet han er mest kjent. Hans poesi er karakterisert som forfinet og elegant, men tildels ujevn. Han gjenoppvekket med hell de gamle norrøne metrikkene (versemålene) og han tok ofte opp temaer fra den norrøne litteraturen til poetisk behandling, eksempelvis den fredløse Grette Åsmundsson fra Grettes saga. Han skrev også minnediktet for Eggert Ólafsson med samme navn til hans ære.
Kyrkja
Kyrkja er et fjell like sørøst for Leirvatnet og Leirvassbu i Jotunheimen, i Lom kommune i Innlandet. Det har en høyde på 2 032 meter over havet.
Matthías Jochumsson
Karriere
Matthías døde i Akureyri på Island den 18. desember 1920 med en ubestridt posisjon som Islands nasjonalpoet. Hans hus i Akureyri, Sigurhæðir, som ble bygget i 1903, er restaurert til hans minne og åpen for publikum. Hans minnestiftelse fungerer også som forskningssted for vitenskap og for poeter i kreativ skriveprosesser. Leksjoner, forelesninger og spesielle litterære utstillinger blir også holdt.
Soga om Viglund og Kjellrid
Soga om Viglund og Kjellrid (norrønt Víglundar saga) er en islendingesaga, trolig fra 1300-tallet. Historien foregår nær Snæfellsnes i landnåmstiden på 900-tallet. Sagaen har blitt beskrevet som «en romantisk kærlighedsfortælling uden forbindelse med gammel tradition» og med lån av tema og motiv fra riddersagaer og fornaldarsagaer.
Teksten er, i motsetning til de fleste andre islendingesagaene, ren fiksjon: «der benyttes enkelte personnavne fra Landnåmabok og andre sagaer, men disse personers børn og andre optrædende, deriblant hovedpersonene, er frit opfundet.». Hovedmotivet er hentet fra Fridtjofs saga : Hovedpersonene Viglund og Kjellrid (Kettilrid) har kjent hverandre siden barndommen, og er ment å skulle bli et par. Uvennskap mellom deres familier gjør at Kettilrid forloves med en annen mann. Dette fører til ytterligere uvennskap og drap, før de elskende får hverandre. Kjellrids far Holmkjell er kjent fra Landnåmabok, og skal ha bodd på gården Foss.
Historien har noen lån fra Sagaen om Bård Snæfellsås, og må derfor være yngre enn den. Den er kjent fra to middelalderpergamenter, AM 551a fra 1400-tallet og AM 510 fra 1500-tallet. Noen variasjoner i senere papirhåndskrifter tyder på at et tredje pergament kan ha eksistert.
Sagaen er oversatt til norsk i 1874 av Matias Skard som Saga um Viglund og Kjellrid og til nynorsk av Børge Nordbø som Soga om Viglund og Kjellrid i 2014.
Lonely Hearts Killers
Lonely Hearts Killers er en amerikansk spenningsfilm fra 2006, regissert og skrevet av Todd Robinson. Filmen er basert på den sanne historien til Martha Beck og Raymond Fernandez, de notoriske «Lonely Hearts Killers» fra 1940-tallet.
The Sands of Dee
The Sands of Dee er en amerikansk stumfilm fra 1912, regissert av D. W. Griffith.
Handling
En ung jente som bor ved sjøen sammen med foreldrene sine, er ofte gjenstand for andre menneskers hengivenhet. En dag møter hun en listig kunstner som maler ved stranden. Han forfører raskt den unge kvinnen og gir henne en ring, med løfte om fremtidig ekteskap. Når en annen ung mann kommer til kvinnen for å fri til henne, kunngjør hun stolt sin forlovelse med kunstneren. Sjokkert krever den unge mannen, og foreldrene hennes, å møte denne forloveden hennes.
Mats Arvidsson
Mats Arvidsson (født 19. april 1958) er en svensk tidligere fotballspiller. Arvidsson, som var forsvarsspiller, spilte 127 seriekamper for Malmö FF i perioden 1978 til 1987.
Munkbroleden
Munkbroleden er en av Stockholms sterkt trafikkerte hovedtrafikkårer på vestsiden av Gamla stan i Stockholm. Den strekker seg fra Slussen i sør til Riddarholmsbron i nord. Munkbroleden passerer tre torg: Kornhamnstorg, Mälartorget og Munkbron.
Historikk
Navnet Munkbro- stammer fra den bro som forbandt Stadsholmen med Gråmunkeholmen (nåværende Riddarholmen) og som ble kalt Monkabrona i 1462. Det er trolig at når Riddarholmens navn slo gjennom og broen ble flyttet lenger nord, begynte navnet Munkbron å bli brukt om kaiområdet ved Riddarholmskanalens østre side.
Munkbroleden ble bygd på 1930-tallet for å avlaste Gamla stan for den økende biltrafikken, i 1931 fikk leden sitt navn for «trafikleden från Munkbron till Riddarhuset». En forbindelse med større trafikkapasitet mellom Stockholms søndre og nordre bydeler ble først en realitet på 1950- och 1960-tallet med Centralbron.
Apache Cassandra
Apache Cassandra er en fri og åpen kildekode distribuert NoSQL database-system designet for å håndtere store mengder data på tvers av mange standard servere, som sørger for høy tilgjengelighet med ingen «single point of failure». Cassandra tilbyr robust støtte for klustre som strekker seg over flere datasentre, med asynkron replikering uten en master som tillater lav ventetid på alle operasjoner for alle klienter.
Cassandra vektlegger også ytelse. I 2012 konkluderte University of Toronto-forskere som studerte NoSQL-systemer med at «In terms of scalability, there is a clear winner throughout our experiments. Cassandra achieves the highest throughput for the maximum number of nodes in all experiments», selv om dette «this comes at the price of high write and read latencies.»
Historie
Facebook-utviklerne oppkalte deres database etter den mytologiske Trojan-profeten Cassandra.
Utgivelser inkluderer
Hovedegenskaper
Nedenfor et eksempel på oppretting av nøkkelrommet («key space»), inkludert en kolonnefamilie i CQL 3.0: Which gives:
Kjente problemer
Cassandra er ikke konsistent på radenivå, noe som betyr at innsettinger og oppdateringer i tabellen som påvirker samme rad som behandles omtrent samme tid, kan påvirke kolonnene som ikke-nøkkelkolonner på inkonsekvente måter. En oppdatering kan påvirke en kolonne mens en annen påvirker den andre, noe som resulterer i sett med verdier innenfor raden som aldri ble angitt.
Datamodell
Cassandra er essensielt en hybrid mellom en «key-value» og en kolonne-orientert- (eller tabular)-databasesystem. Datamodellen er en partisjonert «row store» med tunbar konsistens. Rader er organisert i tabeller.
Clustering
Når et cluster for Apache Cassandra designes, en viktig poeng er å velge riktig partisjonering. To partisjoneringer eksisterer:
Styring og overvåking
Cassandra er et Java-basert system som kan styres og monitoreres via Java Management Extensions (JMX).
Prominente brukere
Cassandra er den mest populære «wide column store», og i september 2014 gikk forbi Sybase til å bli den 9 mest populære databasen, rett bak Microsoft Access og SQLite.
Usbekistan under Paralympiske vinterleker 2018
Usbekistan deltok under Paralympiske vinterleker 2018 fra 9. til og med 18. mars i Pyeongchang i Sør-Korea.
Cho Young-shin
Cho Young-shin (født 20. oktober 1967) er en tidligere sørkoreansk håndballspiller og nåværende trener. Han er tidligere landslagsspiller og har blant annet deltatt som spiller i håndballturneringen i Asialekene. Han har spilt siden 1990 og har bidratt sterkt til fire av sørkoreanernes Asiad-gull i herre-håndball.
I 2008 var han med på å vinne sørkoreansk håndball-bronse som trener for det sørkoreanske kvinnelandslaget.
Han var trener av Sør-Koreas herrelandslag i håndball under Håndball-VM 2011 der Sør-Korea ble det beste asiatiske landslaget med en 13.-plass.
Mohammed Waheed Hassan
Han ble tatt i ed 7. februar 2012 etter at Mohamed Nasheed sa fra seg stillinga. Han var visepresident fra 11. november 2008. Han var den første maldiviske presidenten som ikke har blitt valgt. Han representerer partiet Gaumee Itthihaad (Det nasjonale enhetspartiet).
Hassan har doktorgrad fra Stanford University.
Upshur County (Texas)
Upshur County er et fylke i den amerikanske delstaten Texas. Det ligger i de østlige delene av staten. Det grenser mot Camp County i nord, Morris County i nordøst, Marion County i øst, Harrison County i sørøst, Gregg County i sør, Smith County i sørvest og mot Wood County i vest.
Upshur Countys totale areal er 1 535 km² hvorav 13 km² er vann. I 2000 hadde fylket 35 291 innbyggere og administrasjonssenteret ligger i byen Gilmer. Fylket har fått sitt navn etter Abel P. Upshur.
Da Federation
Da Federation (DFR) er en graffitigruppe (crew), i Oslo, som ble startet på slutten av 80-tallet. Medlemmer den gang var blant andre Skate, BigBen og Lazy. Skate og BigBen er aktive writere og opprettholder aktiviteten i DFR.
Smith County (Texas)
Smith County er et fylke i den amerikanske delstaten Texas. Det ligger i de østlige delene av staten. Det grenser mot Wood County i nord, Upshur County i nordøst, Gregg County i øst, Rusk County i sørøst, Cherokee County i sør, Henderson County i sørvest og mot Van Zandt County i nordvest.
Smith Countys totale areal er 2 459 km² hvorav 55 km² er vann. I 2000 hadde fylket 174 706 innbyggere og administrasjonssenteret ligger i byen Tyler. Fylket har fått sitt navn etter general James Smith.
Velferdsalliansen
Velferdsalliansen er et samarbeidsnettverk av organisasjoner, foreninger og grupper i Norge som arbeider for økonomisk, sosialt og rettslig vanskeligstilte. Alliansen er livssynsmessig, partipolitisk og ideologisk uavhengig. Den ble stiftet 6. mars 1998.
Velferdsalliansen har vært aktive med på utviklingen av brukermedvirkning i forbindelse med Ny arbeids- og velferdsforvaltning (NAV). Velferdsalliansen er medlem av EAPN – European Anti Poverty Network, og arbeider aktivt sammen med de andre nordiske landene i en «Nordisk Velferdsplattform».
Velferdsalliansen har siden 2003 arranger og arrangerer «Sosialpolitisk Forum», en møteplass om fattigdomsbekjempelse og andre tema innen det sosialfaglige og sosialpolitiske feltet i Norge i Norge mellom brukerorganisasjonene, eksperter og politikere. Sosialpolitisk forum ledes fra 2015 av en styringsgruppe bestående av 3 representanter.
Hovedmål
Velferdsalliansen har som hovedmål å arbeide for å:
Funksjon
Velferdsalliansen skal
Tilsluttede organisasjoner
Medlemsorganisasjoner pr. oktober 2020:
Cyclotrachelus
Cyclotrachelus er en slekt av billene i delgruppen (underfamilien) Pterostichinae i familiegruppen løpebiller.
Utbredelse
Slekten er utbredt i Nord-Amerika.
Cyril Done
Cyril Done (født 21. oktober 1920, død 24. februar 1993) var en engelsk fotballspiller og spiss. Mest kjent er han fra sin tid i Liverpool FC.
Done ble født i Liverpool, og spilte for Bootle Boys Brigade da han ble oppdaget som 17-åring av Liverpool manager George Kay, og han kom gratis til Liverpool i januar 1938. Debuten hans kom 2. september 1939 mot Chelsea. Han scoret kampens eneste mål og ble dermed matchvinner i sin første kamp.
Dette skulle vise seg å bli den siste offisielle kampen på grunn av 2. verdenskrig. Han ble værende i klubben og scoret en rekke mål i krigsårene. Han scoret utrolige 146 mål på 137 kamper under 2. verdenskrig. Altså over et mål i snitt pr. kamp. Done var med på laget som vant det første ligamesterskapet etter krigen i sesongen 1946/1947.
I 1952 signerte Done for Tranmere hvor han scoret nesten 100 mål.
Senere i karrieren spilte han også for både Port Vale og Winsford United.
Han var manager for Skelmersdale United FC i årene 1959-1962.
Kåre Conradi
Kåre Conradi (født 11. januar 1972 i Asker) er en norsk skuespiller. Han er utdannet ved Statens teaterhøgskole og London Academy of Music and Dramatic Art i London.
Han har medvirket i bl.a. West Side Story («Tony»), Hamlet (tittelrollen), Karusell, I hired a contract killer, Stones in his pockets og Skyggen og Pianisten. Conradi var blant de kunstneriske lederne for Torshovteatret 2000-2003. Han spilte Håkon Håkonsen i Kongs-Emnerne på Det Kgl. Teater i København. I 2003 fikk Conradi bl.a. tildelt Radioteatrets Blå fugl for Henrik Ibsens Kjærlighedens Komedie. Han spilte «Higgins» i My Fair Lady i 2003. Conradi vant Radioteatrets ærespris i 2007 for sin rolle som «Falk» i Kjærlighedens Komedie. I 2006 hadde han en rolle i TV-serien Gutta Boys.
I 2016 vant han Heddaprisen for beste mannlige skuespiller for rollen som Richard III i Richard III av Shakespeare.
Kåre Conradi var forlovet med Marian Aas Hansen i åtte år, men forlovelsen ble brutt våren 2007. Lene Marlin flyttet til London sommeren 2008 etter å ha bodd en tid i Oslo, og bekreftet i et intervju med Dagbladet i august 2008 at hun og Conradi var samboere. Paret forlovet seg rett før jul 2013. I 2020 fikk de en datter.
Kåre Conradi var forlover for Ari Behn da sistnevnte giftet seg med prinsesse Märtha Louise i Nidarosdomen 24. mai 2002. Han er også fadder for deres eldste datter, Maud Angelica.
Han er sønn til sangeren Fredrik Conradi.
Kaare Espolin Johnson
Kaare Espolin Johnson (født 7. mars 1907 i Surnadal, død 16. august 1994 på Ljan i Oslo) var en norsk billedkunstner og illustratør.
Mange av hans arbeider er samlet i Galleri Espolin i Kabelvåg, i Vågan kommune, som ble etablert i 1992. Samlingen utgjorde i 2006 nærmere 170 bilder.
Oppvekst
I 1909 flyttet familien hans til Vadsø; han var da to år gammel. I 1919 flyttet familien videre til Bodø.
Kunstnerisk virke
I 1927 flyttet han via Horten til Oslo, der han studerte ved Kunsthøgskolen og Statens kunstakademi under Axel Revold og Halfdan Strøm. Han utviklet tidlig en spesiell skrapeteknikk i nesten utelukkende svart-hvitt. Han var svaksynt, og denne teknikken var svært godt egnet for hans begrensede synsevne.
Han debuterte på Høstutstillingen i 1932, og ble tidlig illustratør for Arbeidermagasinet. Han illustrerte også flere bøker, med Vett og Uvett (1942) som den første. Hans motiver tok der utgangspunkt i den nord-norske fiskerbonden, og ble videreført med motiver fra bygdelivet sørpå. Eksempler på dette er hans illustrasjoner til Ringelihorn av Regine Normann (1967), Fimbulvinter av Sigbjørn Hølmebakk (1969) og Johan Bojers Den siste viking (1972).
Espolin Johnson utførte også utsmykningen av hurtigruteskipet MS «Harald Jarl» (1960) med flere motiver fra Petter Dass' Helgeland. Disse maleriene ble flyttet over på det nye hurtigruteskipet MS «Trollfjord» da MS «Harald Jarl» ble solgt. Videre har han utført utsmykningen av politikammeret i Kirkenes (1964), fylkessykehuset i Ålesund (1973) og telegrafstasjonen i Sandnessjøen (1975).
I et intervju med NRK TV i anledning åpningen av Galleri Espolin i 1992, uttalte Kaare Espolin Johnsen at når han så tilbake på sitt kunstneriske virke var det illustrasjonene til Vett og Uvett og av Bojers Den siste viking han hadde hatt aller størst glede av selv. Han fremhevet da den barokke humoren i Vett og Uvett som en av årsakene til at denne oppgaven hadde bragt ham særlig glede.
Han ble hedret med Nordland fylkes kulturpris i 1990.
Morris County (Texas)
Morris County er et fylke i den amerikanske delstaten Texas. Det ligger i de østlige delene av staten. Det grenser mot Bowie County i nord, Cass County i øst, Marion County i sørvest, Upshur County i sør, Camp County i sørvest Titus County i vest og mot Red River County i nordøst.
Morris Countys totale areal er 670 km² hvorav 11 km² er vann. I 2000 hadde fylket 13 048 innbyggere og administrasjonssenteret ligger i byen Daingerfield.
Spaniaposten
Spaniaposten er en norskspråklig publikasjon i Spania. Det er en gratisavis som har vært utgitt siden 2002. Papirversjonen distribueres flere steder i Costa Blanca, blant annet i Torrevieja, Alfaz del Pi og Benidorm. Papirversjonen av avisen kan også leses på nettet, via Spaniapostens nettsted.
Avisen henvender seg hovedsakelig til norske fastboende og turister og den inneholder både nasjonale (spanske) og lokale nyheter, med hovedvekten på det som er betydningsfullt for målgruppen. Spaniaposten gir også ut magasinet SpaniaJournalen.
Nicholas F. Brady
Nicholas Frederick Brady (født 11. april 1930 i New York) er en amerikansk forretningmann og politiker i det republikanske partiet. Han tjenestegjorde som senator i 1982 og var USAs finansminister i perioden 1988 til 1993.
Som finansminister under Ronald Reagan og senere George H.W. Bush stod han bak Bradyplanen i mars 1989 som gikk ut på at utviklingsland kunne få kjøpe verdipapirer i amerikansk dollar hvis de ikke klarte å betale ned statsgjeld.
Brady har blitt medlem av tankesmien Council on Foreign Relations.
Ivar Hessland
Ivar Rudolf Hessland (født 4. april 1914 i Grebbestad, død 4. mai 2006) var en svensk geolog og paleontolog.
Hessland avla filosofie licentiateksamen i 1941, disputerte for filosofisk doktorgrad ved Uppsala universitet i 1943 med avhandlingen Marine Schalenablagerungen Nord-Bohusläns og ble dosent der samme år. Han var gjesteprofessor ved Louisiana State University i Baton Rouge 1952 og professor i allmenn og historisk geologi ved Stockholms högskola/universitet 1953-80. Han er mest kjent for sine studier av sedimentære bergarter fra ordovicium i Dalarna og på Öland. Han ble innvalgt som medlem av Vetenskapsakademien i 1967.
Torgeir Vraa
Torgeir Olavson Vraa (født 16. mai 1868 i Fyresdal, død 21. juni 1934) var en norsk pressemann og politiker, først for Venstre, men fra 1897 for Arbeiderpartiet.
Han var lærerutdannet og ble journalist i Social-Demokraten i 1902. I 1905 ble han redaktør i avisa Fremtiden i Drammen. Vraa var også stortingsrepresentant for Arbeiderpartiet 1907–1909, 1925–1927 og 1931–1933. Han var også lokalpolitiker og satt som varaordfører i Drammen bystyre mellom 1910 og 1913, samt som medlem av formannskapet i fire perioder fra 1913 til 1928.
Statuen av ham i Drammen ble ved juletider i 1940 revet ned og kastet i elven av tyske soldater og hird, men ble reddet av dykkere. Den ble igjen revet ned i mai 1945 og sto på brannvakta i Drammen til krigens slutt da den sammen med andre symboler på frihet ble hentet frem igjen.
Fylkesvei 3944
Fylkesvei 3944 går mellom Stallemokrossen og Kirkebrua i Vennesla kommune. Veien er 3,5 km lang.
Frem til 2019 hadde veien betegnelsen fylkesvei 51 (Vest-Agder).
Macromorphus
Macromorphus er en slekt av billene i delgruppen (underfamilien) graveløpere (Scaritinae) i familiegruppen løpebiller.
Utbredelse
Arten er utbredt i det sørlige Afrika.
Astor Ishockeyklubb
Astor Ishockeyklubb (stiftet i 1963) er en ishockeyklubb fra Trondheim. Klubben har i dag ca 500 medlemmer, fordelt på lag og treningsgrupper fra hockeyskole (fra 3 år), mikro (5-7 år), via aldersbestemte klasser i U8-U15, til voksne gutter og jenter i 4. divisjon og Oldboys. Klubben har også en egen jentesatsing.
Dalgård Ishall på Byåsen i Trondheim er klubbens hjemmearena.
Astor hockey bygger sitt arbeid på verdiene Respekt, Raushet og Tilhørighet, og har en visjon om å skape Trøndelags beste breddehockeymiljø.
Musikk i Final Fantasy og Final Fantasy II
Musikken i Final Fantasy (I) og Final Fantasy II ble komponert av Nobuo Uematsu. Disse rollespillene ble gitt ut av Square Co. for Nintendo Entertainment System i henholdsvis 1987 og 1988.
All Sounds of Final Fantasy I•II
All Sounds of Final Fantasy I•II er et album med lydsporet fra Final Fantasy I og II. Musikken er komponert, produsert og spilt av Nobuo Uematsu. Albumet ble utgitt 28. februar 1989 og andre opplag ble utgitt 25. mars 1994. Det har i alt 49 spor. Spor 1 og 49 er musikk fra spillene spilt på en synthesizer og resten av sporene er direkte fra Nintendo Entertainment System. Spor 2–21 er fra Final Fantasy I og 22–47 er fra Final Fantasy II. Spor 48, «Dungeon», ble ikke brukt i spillene, men ble senere brukt i Final Fantasy VI hvor den ble kalt «The Magic House».
Symphonic Suite Final Fantasy
Symphonic Suite Final Fantasy inneholder musikk fra Final Fantasy I og II spilt av Tokyo Symphony Orchestra. Musikken er arrangert av Katsuhisa Hattori og sønnen Takayuki Hattori. Katsuhisa Hattori dirigerte også orkesteret. Albumet har sju spor med en lengde på 39.42 minutter. Det ble utgitt 25. juli 1989 av Polystar Co./DataM og utgitt på nytt 16. april 1993 i et opplag av ukjent opprinnelse. 25. mars 1994 ble det igjen utgitt av Polystar/NTT Publishing Co..
Final Fantasy & Final Fantasy II Original Soundtrack
Final Fantasy & Final Fantasy II Original Soundtrack inneholder lydsporet fra de oppdaterte versjonene av Final Fantasy I og II, som ble utgitt på PlayStation. Musikken er arrangert av Nobuo Uematsu og Tsuyoshi Sekito. Albumet er på to CD-er med totalt 65 spor og er 102.30 minutter langt. Det ble utgitt i Japan 23. oktober 2002.
Susendal kirke
Susendal kirke er en langkirke fra 1916 i Susendalen i Hattfjelldal kommune, Nordland fylke. I 2001 ble det bygget en ny kirke like ved den gamle.
Byggverket er i tre og har 70 plasser.
Line Elvsåshagen
Radiokarriere
Hun debuterte på radio som reporter for P3morgen. Parallelt med at hun jobbet i morgenprogrammet, opptrådte hun som pauseinnslag i Oslo Spektrum under finalen av Melodi Grand Prix 2014 med den egenskrevne låten «Who Got the Answer». Fra august 2014 til høsten 2015 ledet hun helgeprogrammet Lunsjkake på NRK P3 sammen med Christian Fredrik Mikkelsen og Olav Svarstad Haugland.
I Prix Radio 2013 ble hun nominert til «Årets radiotalent».
Tv-karriere
Høsten 2015 var hun programleder i tv-serien Line jorda rundt, der hun reiste uten penger eller planlegging til ni land. Gjennom sosiale medier kunne de som fulgte prosjektet, tipse om ting å gjøre og personer å møte på de ulike stedene.
Høsten 2016 var hun programleder i tv-serien Line dater Norge, der hun reiste rundt i landet for å prøve å finne kjærligheten. For programmet ble hun nominert til publikumsprisen under Gullruten 2017 mens tv-serien ble nominert i klassen beste reality. I mars 2017 var hun programleder for Melodi Grand Prix sammen med Kåre Magnus Bergh.
Høsten 2017 ledet hun serien Line fikser kroppen og ble nominert til Gullruten 2018 i klassen «Beste kvinnelige programleder», mens serien ble nominert til «Årets nyskapning». Våren 2018 var hun programleder i tv-serien Planet Plast, der hun prøvde å finne ut om det er noe vi kan gjøre med plast som havner i havet.
Annet
Elvsåshagen har bakgrunn fra kulturstudier ved Universitetet i Bergen og tekstforfatterstudiet ved Westerdals School of Communication. I 2013 debuterte hun som forfatter som en del av Cappelen Damms debutantantologi «Signaler 2013».
Samsung
Samsung (juridisk navn Samsung Group) er en av de største forretningsgruppene i Sør-Korea. Det ble etablert av Lee Byung-chul som et eksportselskap i 1938, men utvidet seg raskt til andre områder. Samsung betyr «tre stjerner», eller «tristar» på koreansk.
Crimson Glory
Crimson Glory er et amerikansk progressiv metal-band, kjent for å ha brukt masker i sølv i begynnelsen av karrieren.
Biografi
Bandet startet i Sarasota Florida i 1982 med gitaristene Jon Drenning og Ben Jackson, bassist Jeff Lords og trommeslager Dana Burnell. De fant etter hvert vokalist John Patrick McDonald som gikk under navnet «Midnight».
Samsung
Om selskapet
Samsung Electronics, grunnlagt i 1969, er det største medlemmet av Samsunggruppen, og en av de største elektronikkfirmaene i verden. Det ble grunnlagt i Daegu i Sør-Korea, og finnes i dag i over 58 land, og har over 208,000 ansatte. Omsetningen i 2003 var på over 101,7 milliarder amerikanske dollar. Samsung Electronics er i dag ansett som et av verdens topp 10-selskaper, og er et av bare fire selskaper i Asia (inkludert Japan) som omsetter for over 100 milliarder amerikanske dollar. I 2010 solgte Samsung 280 millioner mobiltelefoner, og i 2011 ble salgstallet øket til over 300 millioner telefoner.
Crimson Glory
Biografi
De øvde i fem år før de ga ut det selvtitulerte debutalbumet Crimson Glory på i 1986.
For å skille seg ut i mengden av mange band som så like ut, så brukte de heldekkende sølvmasker i begynnelsen. Unntaket var Midnight som ikke hadde maske over munnen. Da maskene gjorde at det ble meget varmt under konserter kuttet de ned på størrelsen før de gikk på turne etter at de signerte med Roadrunner Records og ga ut oppfølgeralbumet Transcendence. Etter dette kuttet de ut maskene helt, og de hadde oppnådd å bli lagt merke til.
Samsung
Historie
Japan, Silicon Valley og Taiwan så på Samsung som en sterk konkurrent, spesielt da Samsung Electronics økte produksjonen dramatisk for å bli verdens største produsent av DRAM, kjøleskap, flashminne og DVDspillere, og søkte mot å doble salget for å bli verdens største produsent av tilsammen 20 produkter innen 2010. I dag er Samsung Electronics en av verdens største produsenter av plasmaskjermer og neste-generasjons mobiltelefoner. Samsung har også fått markedsandeler i Japan, hjemlandet til Sony og Panasonic. På grunn av sitt engasjement innen mange felt er Samsung involvert i det som ser ut som flere rettslige kontroverser som ser ut til aldri å ta slutt, slik som den rundt patentbrudd med selskaper som Fujitsu, som påstår å ha laget plasmateknologien først. Samsung har også mottatt kritikk i Korea for sin politikk mot de ansatte, beskrevet av enkelte som motarbeidende, selv om enkelte krav er sterkt debattert.
Samsung Electronics tok over 20.-plassen etter Sony som et av verdens mest verdifulle varemerker.
Crimson Glory
Biografi
Etter dette bestemte Burnell og Jackson å forlate bandet. Burnell ble erstattet av Ravi Jakhotia i 1991, og stilen ble mer hardrock-basert med mer trommer istedenfor å være hovedsakelig basert på gitar som de to første musikkalbumene. Bandet signerte med Atlantic Records og ga ut sitt tredje album Strange and Beautiful. Før turneen sluttet Midnight i bandet, og forsvant fra musikkbransjen i nesten 10 år.
Drenning rekrutterte vokalist David Van Landing som en erstatter for Midnight, for noe som ble en kortlivet turne. Bandet ble så flyttet til Arizona hvor Van Landing kom fra, og bandet ble omgruppert to ganger, under navnet «Crush» og «Erotic Liquid Culture». Under begge bandnavnene ble det gitt ut ett album, og disse er idag populære samleobjekter, da begge opplagene er utsolgt. Stilen på disse albumene er tilsvarende som fra Strange and Beautiful. I 1998 flyttet Drenning tilbake til Florida og igjenforente Crimson Glory. Jackson var tilbake og ny vokalist var Wade Black. Bandet ga ut albumet Astronomica i 1999 på Spitfire Records i USA og i Europa.
Midnight døde av lever- og nyresvikt 8. juli 2009 på et sykehus med familien, venner og bandmedlemmene ved sin side. Bandet bestemte seg for å atter komme sammen igjen, og spilte på ProgPower USA festivalen til minne om Midnight. Det ble i april 2010 kjent at Todd La Torre var blitt med i bandet som ny vokalist, og bandet turnerte Europa våren 2011 for å feire debutalbumets 25-årsjubileum.
Tyvbiller
Tyvbiller (Ptininae) er en underfamilie av tyvbiller og borebiller. Tidligere ble de regnet som en egen familie (Ptinidae). Disse billene kan treffes utendørs for eksempel i gamle fuglereir, men de er mest vanlig inne i hus der de spiser ulike slags lagrede varer. De kan gjøre noe skade, særlig dersom de kommer i kjøkkenskap og lignende. Disse artene stammer gjerne fra varme områder, men er i dag spredt over store deler av jorden.
Utseende
Små biller, matte, kroppen mer eller mindre kledt av skjell. Mens andre arter er mer blanke og uten skjell. Fargene er varierer fra gyllen gul til mørkere rødbrun. Den bakre delen av kroppen er ofte rund.
Ulikt de fleste andre tyvbiller og borebiller er antennene lange og perlekjede-formede. Brystskjoldet er mye smalere enn dekkvingene, som har tydelige skuldre. Beina virker ofte litt lange og derfor kan tyvbiller ligne på små edderkopper.
Det er ofte stor forskjell på kjønnene, hunnene er større og rundere enn hannene, og har kortere antenner.
Levevis
Tyvbillene kan spise mange ulike matvarer, også tekstiler, men blir sjelden så tallrike at de gjør stor skade. Disse billene trives best i et fuktig miljø og treffes derfor oftere i fjøs og lagerbygninger enn i bolighus.
Bjørn Laugaland
Bjørn Laugaland (født 3. juli 1957, død 17. desember 2022) var ordfører i Hjelmeland kommune fra 2007 til 2011 og ble på ny valgt til ordfører etter kommunestyrevalget i 2015, og satt frem til han gikk av 2. november 2022. Han representerte Senterpartiet. Han har vært medlem av Hjelmeland kommunestyre i to omganger, fra 1995 til 2003 og fra 2007 til 2022.
Laugaland var sauebonde på Nesland og har vært selvstendig næringsdrivende innen bygg og anlegg fra 1980.
Han var gift og har tre barn.
Samguk Yusa
Samguk Yusa (eller Minner fra de tre kongedømmer) er en samling legender, folkeeventyr og historiske beretninger som relaterer seg til Koreas tre kongedømmer (Goguryeo, Baekje og Silla), samt til andre perioder og stater før, under og etter disse.
Krauss-Maffei Wegmann
Krauss-Maffei Wegmann (KMW) er en tysk leverandør av forsvarsmateriell som primært produserer hjul- og beltegående kjøretøyer samt ingeniørutrustning. De er kjent for produkter som stridsvognene Leopard 1 og Leopard 2 og hjulkjøretøyet Dingo APV. Selskapet ble stiftet i 1999 av Krauss-Maffei fra München og Wegmann fra Kassel.
Samguk Yusa
Teksten er skrevet på klassisk kinesisk som ble benyttet av koreanske skriftlærde på denne tiden. Tekstene var til en viss grad samlet av buddhistmunken Iryeon (1206 – 1289) vel et århundre etter Samguk Sagi.
Gui Sportsklubb
Gui Sportsklubb (stiftet 3. februar 1914 som Heggedal Idrettslag) er et norsk idrettslag fra Asker i Viken, som ble til 1. oktober 2019 etter en sammenslåing mellom Heggedal Idrettslag og Vollen Ungdomslag.
Sang i Norge
Sang i Norge er en norsk sangbok. Den ble utgitt 1. september 2008 og er utgitt av Sang i Norge. Det er et samarbeidsprosjekt mellom Høgskolen i Vestfold, Musikk i skolen, Rikskonsertene og Norsk noteservice. Redaktører er Arvid Amsrud samt Tormod Bjørnstad. I redaksjonsrådet satt Nils Abrhamsen fra NRK-programmet Sangtimen, Gry Bråtømyr fra Norsk Rockforbund, Guro von Germeten i Rikskonsertene, Signe Kalses fra Norges musikkhøgskole samt visesangeren Lars Klevstrand.
Sang i Norge omfatter cirka 430 ulike sanger med tekst, noter og besifring. Sangene i boken er inndelt i kapitler som livets merkedager, fred, frihet og religion, planter, dyr, natur og miljø, omsorg og fellesskap, kjærlighet og livsvisdom.
Foruten norske sanger og et eget kapittel viet til samiske sanger, inneholder også boken sanger fra Norges naboland samt sanger fra 44 ulike land, slik som Cuba, Brasil, Egypt, India, Pakistan samt Vietnam. Ingen av sangene er yngre enn fem år.